Na temelju članka 143. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23) i članka 37. Statuta Grada Šibenika (“Službeni glasnik Grada Šibenika”, broj 2/21), Gradsko vijeće Grada Šibenika, na 24. sjednici od 12. prosinca 2024. godine, donosi

**O D L U K U**

**o II. izmjenama Programa javnih potreba u osnovnom školstvu**

**Grada Šibenika za 2024. godinu**

**I.**

Program javnih potreba u osnovnom školstvu Grada Šibenika za 2024. godinu („Službeni glasnik Grada Šibenika“, broj 10/23 i 8/24) mijenja se na način:

1. U točki I. stavku 1. iznos od 18.980.118,00 EUR mijenja se u iznos „18.876.261,00 EUR“.
2. U točki II. u naslovu tekst Planirana sredstva 1.148.188,00 EUR mijenja se u tekst „Planirana sredstva: 1.292.343,00 EUR“; te se u istoj točki mijenja

* stavak 1. i glasi: „ Sredstva za financiranje minimalnog financijskog standarda osnovnog školstva osiguravaju se u Proračunu Grada Šibenika temeljem Odluke Vlade Republike Hrvatske o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2024. godini („Narodne novine“, broj 10/24 - u daljnjem tekstu: Odluka) i Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2024. godinu („Narodne novine“, broj 10/24 -u daljnjem tekstu: Uredba). Sukladno navedenom, potrebna sredstva za realizaciju ovih rashoda ostvaruju se iz dodatnog udjela poreza na dohodak po stopi od 1,9 %, a razlika do ukupno bilanciranih prava prema prethodno navedenoj Odluci ostvaruje se s pozicije pomoći izravnanja za decentralizirane funkcije u Državnom proračunu Republike Hrvatske za 2024. godinu.“;
* stavak 3. i glasi: „U Proračunu Grada Šibenika za 2024. godinu planirana su decentralizirana sredstva za osnovne škole u iznosu od 1.098.597,00 EUR koja se odnose na materijalne i financijske rashode i rashode za tekuće i investicijsko održavanje, te 193.746,00 EUR za kapitalna ulaganja u škole, što je sveukupno 1.292.343,00 EUR.“;

1. U točki III. u naslovu tekst Planirana sredstva: 15.449.926,00 EUR mijenja se u tekst „Planirana sredstva: 15.402.663,00 EUR“. U istoj točki u stavku 1. iznos od 14.752.163,00 EUR mijenja se u iznos „14. 772.719,00 EUR“, a iznos 697.763,00 EUR mijenja se u iznos „629.944,00EUR“; te u stavku 4. iznos od 615.008,00 EUR mijenja se u iznos „674.711,00 EUR“, a iznos 552.480,00 EUR mijenja se u iznos „496.625,00 EUR“;
2. U točki IV. u naslovu tekst Planirana sredstva: 2.382.004,00 EUR mijenja se u tekst „Planirana sredstva: 2.181.255,00 EUR“. U istoj točki mijenja se:

- u podtočki 1. AKTIVNOST: Produženi boravak mijenja se i glasi:

„U školskoj godini 2024./2025. organizirati će se provedba produženog boravka iz članka 3. ove

Odluke za 333 učenika u 20 odgojno-obrazovnih skupina u osnovnim školama:

1. Jurja Šižgorića - 4 odgojno-obrazovne skupine za 69 učenika (2 skupine I. razreda,

1 skupina učenika II. razreda, te 1 skupina/kombinacija učenika II. i III. razreda);

1. Tina Ujevića - 2 odgojno-obrazovne skupine za 39 učenika (1 skupina/kombinacija

učenika I. i III. razreda i 1 skupina II. razreda);

1. Jurja Dalmatinca - 2 odgojno-obrazovne skupine za 35 učenika (1 skupina I. razreda i

1 skupina II. razreda);

1. Fausta Vrančića - 2 odgojno-obrazovne skupine za 23 učenika (1 skupina kombinacija

učenika I. i II. razreda, te 1 skupina kombinacija učenika III. i IV. razreda);

1. Meterize – 3 odgojno-obrazovne skupine za 43 učenika (2 skupine I. razreda i 1

skupina II. razreda);

1. Petra Krešimira IV. – 4 odgojno-obrazovne skupine za 65 učenika (2 skupine I.

razreda i 2 skupine II. razreda);

1. Vidici - 3 odgojno-obrazovne skupine za 59 učenika (1 skupina I. razreda, 1 skupina

II. razreda i 1 skupina III. razreda).

*U Proračunu Grada Šibenika za 2024. godinu planirana sredstva za ovu aktivnost iznose*

*530.700,00 EUR.“*;

- u podtočki 2. AKTIVNOST: Jednokratna novčana pomoć za nabavu radnih bilježnica i drugog

obrazovnog materijala u stavku 2. iznos 40,00 EUR mijenja se u iznos „50,00 EUR“, te iznos

70,00 EUR mijenja u iznos „90,00 EUR“. U istoj podtočki u stavku 3. iznos „40.000,00 EUR“

mijenja se u iznos „75.000,00 EUR“;

- u podtočki 3. AKTIVNOST: Projekt Erasmus+ u stavku 2. iznos od „51.542,00 EUR“ mijenja se

u iznos „96.531,00 EUR“;

- podtočka 4. AKTIVNOST: Projekt „Pomoćnici u nastavi 5“ mijenja se i glasi:

„U cilju uključivanja učenika s posebnim obrazovnim potrebama u redoviti sustav odgoja i obrazovanja, Grad Šibenik je provodio projekt „Pomoćnika u nastavi 5“ do kolovoza 2024. godine.

Projekt je uspješno proveden te su 52 pomoćnika u nastavi pružala podršku za 52 učenika s teškoćama u razvoju. Projekt se provodio uz partnerstvo devet osnovnih škola: OŠ Petra Krešimira IV., OŠ Meterize, OŠ Tina Ujevića, OŠ Jurja Šižgorića, OŠ Jurja Dalmatinca, OŠ Fausta Vrančića, OŠ Brodarica, OŠ Vrpolje i OŠ Vidici.

*U Proračunu Grada Šibenika za 2024. godinu planirana sredstva za ovu aktivnost iznose 306.758,00 EUR.**“;*

- podtočka 5. AKTIVNOST: Projekt „Pomoćnici u nastavi 6“ mijenja se i glasi:

„Uzimajući u obzir da je u kolovozu 2024. godine završio projekt „Pomoćnici u nastavi 5“ Grad Šibenik se s novim projektom pod nazivom „Pomoćnici u nastavi 6“ prijavio na natječaj za dodjelu bespovratnih sredstava za iduće razdoblje, počevši od školske 2024./2025. godine. Projekt je ocjenjen prihvatljivim za sufinanciranje europskim sredstvima iz ESF+ te je sklopljen Ugovor o dodjeli bespovratnih sredstava ukupne vrijednosti 1.823.400,00 eura za trogodišnje razdoblje. Tim projektom osigurana je podrška za 61 učenika s teškoćama u razvoju u 9 partnerskih osnovnih škola čiji je osnivač Grad Šibenik.

*U Proračunu Grada Šibenika za 2024. godinu planirana sredstva za ovu aktivnost iznose 265.688,00 EUR.“* ;

- u podtočki 6. AKTIVNOST: Projekt „Školski medni dan“, u stavku 2. iznos od „1.588,00 EUR“;

mijenja se u iznos „1.468,00 EUR“;

- u podtočki 7. AKTIVNOST: Projekt „Školska shema“ u stavku 3. iznos od „44.062,00 EUR“;

mijenja se u iznos „46.214,00 EUR“;

- podtočka 8. AKTIVNOST: „Državna prehrana“ mijenja se i glasi:

„U 2024. godini nastavlja se provođenje Nacionalnog projekta osiguravanja jednog školskog obroka učenicima osnovnih škola, sukladno Odluci o kriterijima i načinu financiranja, odnosno sufinanciranja troškova prehrane za učenike osnovnih škola za školsku 2023/2024. godinu Vlade Republike Hrvatske te Odluci o kriterijima i načinu financiranja, odnosno sufinanciranja troškova prehrane za učenike osnovnih škola za školsku 2024/2025. godinu.

Odlukama se obvezuju osnivači škola da osiguraju jedan školski obrok za sve učenike u osnovnim školama bez obzira na materijalni status, a sredstva su osigurana iz Državnog proračuna u iznosu od 1,33 EUR po učeniku po nastavnom danu.

U osnovnim školama čiji je osnivač Grad Šibenik u organiziranoj školskoj prehrani, sudjeluje više od 3 200 učenika, što je više od 90%, odnosno sva djeca izuzev onih čiji roditelji/skrbnici su izričito odbili sudjelovati u organiziranoj prehrani.

*U Proračunu Grada Šibenika za 2024. godinu planirana sredstva za ovu aktivnost iznose 723.000,00 EUR.“*;

- u podtočki 10. AKTIVNOST: Kapitalna ulaganja u škole u stavku 1. iznos od „833.940,00 EUR“

mijenja se u iznos „952.294,00 EUR“, iznos „330.763,00 EUR“ mijenja u iznos „629.944,00

EUR“, iznos „196.177,00 EUR“ mijenja u iznos „193.746,00 EUR“ te se iznos „307.000 EUR“

mijenja u iznos „128.604,00 EUR“.

U istoj podtočki u stavku 2. mijenja se:

* u podstavku 1. iznos „85.000,00 EUR“ mijenja se u iznos „8.700,00 EUR“,
* u podstavku 2. iznos „100.000,00 EUR“ mijenja se u iznos „5.000,00 EUR“,
* podstavak 3. briše se
* u podstavku 4. iznos „6.000,00 EUR“ mijenja se u iznos „19.000,00 EUR“,
* u podstavku 5. iznos „50.000,00 EUR“ mijenja se u iznos „32.000,00 EUR“.

U istoj podtočki u stavku 3. iznos od „307.000,00 EUR“ mijenja u iznos „128.604,00 EUR“.

**II.**

Ova Odluka stupa na snagu dan nakon objave u „Službenom glasniku Grada Šibenika“.

KLASA: 602-02/23-01/02

URBROJ: 2182-1-05/1-24-11

Šibenik, 12. prosinca 2024.

GRADSKO VIJEĆE GRADA ŠIBENIKA

PREDSJEDNIK

dr.sc.Dragan Zlatović

Dostaviti:

1. „Službeni glasnik Grada Šibenika“ - ovdje

2. Upravni odjel za društvene djelatnosti – ovdje

3. Upravni odjel za financije – ovdje

4. Dokumentacija – ovdje

5. Arhiv – ovdje

**O b r a z l o ž e n j e**

Gradsko vijeće Grada Šibenika na 17. sjednici od 14. prosinca 2023. godine donijelo je Program javnih potreba u osnovnom školstvu Grada Šibenika za 2024. godinu (“Službeni glasnik Grada Šibenika“, broj 10/23), te na 20. sjednici od 20. lipnja 2024. godine („Službeni glasnik Grada Šibenika“, broj 8/24) Odluku o izmjenama i dopunama Programa javnih potreba u osnovnom školstvu Grada Šibenika za 2024. godinu.

Prijedlog Odluke o II. izmjenama Programa javnih potreba u osnovnom školstvu Grada Šibenika za 2024. godinu utvrđen je u skladu s Prijedlogom II. izmjena i dopuna Proračuna Grada Šibenika za 2024. godinu i projekcija za 2025. i 2026. godinu.

U Proračunu Grada Šibenika za 2024. godinu sveukupna sredstva za program osnovnog školstva utvrđena su u iznosu od 18.980.118,00 EUR.

Prijedlogom II. Izmjena i dopuna Proračuna Grada Šibenika za 2024. godinu i Programa javnih potreba u osnovnom školstvu Grada Šibenika za 2024. godinu planirana su sredstva od 18.876.261,00 EUR što je za 103.857,00 EUR manje u odnosu na utvrđeno.

Razlika se najvećim dijelom odnosi u pojedinim aktivnostima redovne djelatnosti osnovnog školstva gdje se promjene iznosa odnose na korekciju i preraspodjelu sredstava iz pojedinih izvora financiranja, a posebice iz izvora Državnog proračuna i EU sredstava za pojedine projekte koje škole samostalno provode, a koje iznose nije bilo moguće planirati u stvarnom iznosu prilikom izrade proračuna za 2024. godinu.

Tako je sukladno projekcijama osnovnih škola do kraja 2024. godine planirano 61.766,00 EUR manje sredstava za isplatu plaća zaposlenika u školama koje se financiraju iz Državnog proračuna; 2.710,00 EUR planirano je manje iz izvora donacija i županijskog proračuna; 55.000,00 EUR manje planirano je u projektu Državne prehrane sukladno projekcijama i fakturama dobavljača koje se očekuju do kraja 2024. proračunske godine. Manja su sredstva i u projektima Pomoćnici u nastavi 5. i 6. gdje se najvećim dijelom smanjenje planiranog iznosa odnosi na plaće pomoćnika u nastavi. Treba naglasiti da škole teško mogu unaprijed procijeniti koliko će pomoćnika u nastavi biti potrebno i koliko će ih biti zaposleno jer je u zadnje vrijeme manjak adekvatnih pomoćnika u nastavi koje škole mogu angažirati. Uz navedeno, neki učenici s teškoćama dobiju Rješenje o priznavanju prava na potporu pomoćnika u nastavi u drugoj polovici godine, pa škole u trenutku izrade financijskih planova ne mogu precizno planirati iznose za ovu aktivnost. Također, pojedine aktivnosti unutar projekta „Pomoćnici u nastavi 6“ planiraju se realizirati u 2025. godini (edukacija pomoćnika, promidžba i informiranje).

S druge strane, planirano je povećanje sredstava za materijale rashode redovne djelatnosti škola koji se financiraju iz sredstava proračuna Grada Šibenika u sveukupnom iznosu od 1.280.411,00 EUR što je za 134.803,00 EUR više od plana (najvećim dijelom povećanje se odnosi na troškove plaća učiteljica u produženom boravku zbog većeg broja uključene djece u program i 4 odgojno-obrazovne skupine više u odnosu na planirano, povećane troškove za energiju, uredski materijal, sitni inventar, usluge tekućeg i investicijskog održavanja školskih prostora). Značajno povećanje od 35.000,00 EUR više od planiranog odnosi se na jednokratne isplate roditeljima za pomoć u nabavi radnih bilježnica i drugog obrazovnog materijala koji su iskazani sukladno zaprimljenim zahtjevima u ovoj proračunskoj godini, a koje nije bilo moguće planirati u stvarnom iznosu prilikom izrade proračuna za 2024. godinu. Sredstva planirana za projekt „Erasmus+ veća su za 44.989,00 EUR sukladno dinamici provedbe pojedinačnih programa i aktivnosti, planiranim brojem mobilnosti do kraja proračunske godine u europske zemlje koje su partneri u provedbi, organizaciji domaćinstava pojedinih škola i sl., a za što se sredstva osiguravaju iz izvora EU.

U aktivnosti Kapitalnih ulaganja u škole, planirana sredstva manja su za 246.155,00 EUR jer prate realizaciju izvršenih radova izrade projektne dokumentacije pojedinačnih projekata, troškove ishodovanja potrebnih suglasnosti, izradu pripadajućih elaborata i sl. do kraja ove proračunske godine. Planirana realizacija ovih projekata nastavit će se u idućoj proračunskoj godini nakon dobivenih prethodnih suglasnosti od Ministarstva znanosti, obrazovanja i mladih i očekivanih financijskih sredstava na prijavljeni Natječaj „Izgradnja, rekonstrukcija i opremanje osnovnih škola za potrebe jednosmjenskog rada i cjelodnevne škole“.

Također, predloženim izmjenama izvršeno je usklađenje planiranih iznosa iz decentraliziranih izvora financiranja osnovnog školstva koji su Odlukom Vlade Republike Hrvatske o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2024. godini („Narodne novine“, broj 10/24) utvrđena u sveukupnom iznosu od 1.292.343,00 EUR.

U dijelu koji se odnosi na aktivnosti kapitalnih ulaganja koje škole provode samostalno iskazane su promjene u skladu s realizacijom stvarnih troškova i knjiženjem prenesenih rashoda za nabavu opreme i dodatnih ulaganja u školske objekte u projektu RaSTEM; troškove uređenja učionica (nabave školskog namještaja i druge opreme) koje planiraju ostvariti iz donacija i vlastitih prihoda; te realizirane nabave besplatnih školskih udžbenika za sve učenike koji se financiraju iz Državnog proračuna.

U skladu s navedenim, predložene su ove Izmjene programa.